ສະພາສູງ ສະຫະລັດ ຮັບຜ່ານງົບປະມານ ລັດຖະບານແລ້ວ
ຜູ້​ນໍາ​​ພັກຣີພັບ​ບລິ​ກັນ ​ແລະ​ເດ​ໂມ​ແຄຣທ ​ໄດ້​ຊົມ​ເຊີຍ​ຜົນ​ການ​ລົງຄະ​ແນນ​ສຽງ ​ໂດຍ​ກ່າວ​ວ່າທັງ​ສອງ​ຝ່າຍ​ຈະ​ຕ້ອງ​ຜ່ອນ​ສັ້ນ​ຜ່ອນ​ຍາວກັນ
ພວກສະມາຊິກສະພາສູງຫລີກລ່ຽງບໍ່ໃຫ້ປິດບາງພາກສ່ວນຂອງລັດຖະບານລົງຫລັງຈາກ ການລົງຄະແນນສຽງເຫັນພ້ອມກັບຮ່າງງົບປະມານໃຫ້ເງິນສະໜັບສະໜຸນການປະຕິບັດ ງານຂອງລັດຖະບານໄປຈົນເຖິງ 2012 ສະພາສູງສະຫະລັດໄດ້ອະນຸມັດຮ່າງກົດໝາຍປະມານນຶ່ງພັນຕື້ໂດລາ ດ້ວຍຄະແນນສຽງ 67 ຕໍ່ 32 ມື້ນຶ່ງຫລັງຈາກຮ່າງກົດໝາຍໄດ້ຖືກຮັບຜ່ານໂດຍສະພາຕໍ່າແລ້ວ ການປິດການປະຕິບັດງານຂອງລັດຖະບານນັ້ນຈະບັງຄັບໃຫ້ກະຊວງກົມກອງຕ່າງໆຢຸດ ການປະຕິບັດໜ້າທີ່ໆບໍ່ຈໍາເປັນລົງ ແລະບໍ່ຈ່າຍເງິນໃຫ້ພະນັກງານລັດຖະບານຫລາຍສິບ ພັນຄົນທີ່ຖືກສັ່ງໃຫ້ພັກການນັ້ນ ພວກຜູ້ນໍາທັງພັກຣີພັບບລິກັນ ແລະເດໂມແຄຣທ ໄດ້ຊົມເຊີຍຜົນການລົງຄະແນນສຽງ ໂດຍກ່າວວ່າທັງສອງຝ່າຍຈະຕ້ອງຜ່ອນສັ້ນຜ່ອນຍາວກັນ ນອກນີ້ສະພາສູງສະຫະລັດ ຍັງໄດ້ອະນຸມັດໂດຍສຽງຖ້ວມລົ້ນ ຕໍ່ການຕໍ່ອາຍຸການຕັດພາ ສີເງິນເດືອນ ເປັນເວລາສອງເດືອນ ໃຫ້ແກ່ຊາວອາເມຣິກັນ 160 ລ້ານຄົນນັ້ນ